Document ID: 32005R0432

KOMISJONI MÄÄRUS (EÜ) nr 432/2005,
16. märts 2005,
millega kehtestatakse 2005. aastaks erand määrustest (EÜ) nr 596/2004 ja (EÜ) nr 633/2004 ekspordilitsentside väljastamise tähtaja osas muna- ja kodulinnulihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 3 lõiget 2,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (2) eriti selle artikli 3 lõiget 2,
ning arvestades järgmist:
(1)
Komisjoni määruse (EÜ) nr 596/2004 artiklis 3 lõikes 3 (3) ja komisjoni määruse (EÜ) nr 633/2004 artikli 3 lõikes 3, (4) millega kehtestatakse ekspordilitsentside süsteemi üksikasjalikud rakenduseeskirjad vastavalt munasektoris ja kodulinnulihasektoris, nähakse ette, et ekspordilitsentsid väljastatakse taotluse esitamise nädalale järgneval kolmapäeval, juhul kui komisjon ei võta selles ajavahemikus tarvitusele mingeid erimeetmeid.
(2)
Arvestades 2005. aasta riigipühi ja Euroopa Liidu Teataja ebakorrapärast ilmumist neil päevadel, osutub taotluse esitamise ja litsentsi väljastamise tähtaja vaheline ajavahemik liiga lühikeseks, et tagada turu head korraldust; seega on vaja seda ajavahemikku pikendada.
(3)
Käesoleva määrusega ette nähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 596/2004 artikli 3 lõikest 3 ja määruse (EÜ) nr 633/2004 artikli 3 lõikest 3 väljastatakse litsentsid 2005. aastal käesoleva määruse lisas näidatud kuupäevadel.
Erandit kohaldatakse tingimusel, et enne nimetatud väljastamiskuupäevi ei võeta tarvitusele ühtegi määruse (EÜ) nr 596/2004 artikli 3 lõike 4 ja määruse (EÜ) nr 633/2004 artikli 3 lõikes 4 osutatud erimeetmetest.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. märts 2005

Labels: 3
17
15
6